**PÁLYÁZATI FELHÍVÁS**

**Vers-, Novella-, és fotópályázat**

**Nemzeti Közszolgálati Egyetem Egyetemi Hallgatói Önkormányzat**

**és**

**Nemzeti Közszolgálati Egyetem Kultúrkör**

Az NKE Egyetemi Hallgatói Önkormányzata és az NKE Kultúrkör pályázatot ír ki „Fenntartható fejlődés” témakörben az alábbiak szerint.

Várjuk az egyetem bármely hallgatójától az egyedi, színvonalas vers-, novella-, és fotópályázatokat, amelyek még nem voltak publikálva és eddig még nem jelentek meg semmilyen platformon.

**I. A pályázat alapadatai**

Cím: Vers-, Novella-, és fotópályázat

Kiíró: NKE Egyetemi Hallgatói Önkormányzat; NKE Kultúrkör

Határidő: 2022.04.18. éjfél

Tárgymutató: pályamunkák „Fenntartható fejlődés” témában

**II. A pályázatok befogadásának formai és tartalmi feltételei**

1. A pályamunkáknak Fenntartható fejlődés témához kell kapcsolódniuk.

2. A pályázat benyújtása díjmentes, a pályázathoz nevezési díj nem tartozik.

3. A pályázók kizárólag olyan pályamunkákat nyújthatnak be, amelyek még nem voltak publikálva, és még nem jelentek meg semmilyen más platformon.

4. A pályamunkák tartalma nem lehet jogsértő és nem sértheti a pályázat kiírója, valamint harmadik személyek szerzői, személyiségi és adatvédelmi jogait, egyéb jogos érdekeit; nem lehet továbbá közízlést vagy közerkölcsöt sértő; nem tartalmazhat trágár vagy gyűlölet keltésére alkalmas kifejezéseket.

5. Három kategóriában lehet benyújtani pályamunkákat: I. Vers; II. Novella; III. Fotó; A pályázók maximum két kategóriában nyújthatnak be pályamunkákat.

6. Versek és novellák formai követelményei:

• A pályázat kiírója nem határozta meg a versek és novellák terjedelmi feltételeit. Szabadon választott hosszúságú pályaműveket lehet a pályázatra beküldeni.

7. Fotók formai követelményei:

• A pályázaton manipulált képek nem indulhatnak.

• Nem számít manipulációnak a hagyományos fotográfiai korrekció, így a színek, tónusok és a fényerő beállítása, illetve a felvétel közben keletkezett technikai hibák eltávolítása.

• Manipulációnak számít, és kizárást von maga után, a képek tartalmának megváltoztatása, vagyis képi elemek utólagos eltávolítása vagy hozzáadása egy képhez.

• A pályázaton legalább 2 MB méretű képpel lehet pályázni.

**III. A verspályázat benyújtásának módja**

A pályaműveket e-mailen, a pályázatokat jelölő jeligével a Poczos.Matyas.Bendeguz@uni-nke.hu címre kérjük eljuttatni. Kérjük, hogy ne feledkezzen meg az pályázat kategóriáját, illetve az eléréshez szükséges név, e-mailcím és telefonszám megadásáról sem!

**IV. A verspályázatok elbírálása**

Amennyiben a verspályázat a jelen kiírásnak és útmutatásnak nem felel meg, az a pályázó formai okokból történő kizárását eredményezheti, pályaműve érdemi elbírálásra nem kerül.

Az érvényes verspályázatokat érdemben a beérkezési határidő után az NKE EHÖK által erre felkért szakmai zsűri bírálja el.

**V. A verspályázat díjnyertes alkotásainak felhasználása**

A zsűri által kiválasztott legjobb pályamunkákat a Kiíró az általa választott több médiaplatformján is nyilvánosságra hozhatja, illetőleg azt nyilvános előadás keretében előadhatja, nyilvánossághoz közvetítheti sugárzással vagy más módon terjesztheti. Az NKE Egyetemi Hallgatói Önkormányzata vállalja, hogy dobogós pályázatokat közzéteszi az EHÖK Facebook oldalán, illetve az Egyetem folyóirataiban.

**VI. Beérkezési határidő:** 2022.04.18. éjfél.

**VII. Eredményhirdetés:**

Időpont: 2022. május 2.

Helyszín: Oktatási Épület földszinti aulájában

Online: a pályázat kiírására szolgáló Facebook eseménynél

**VIII. A dobogós pályamunkák díjazása:**

Minden kategóriában:

1. helyezettek: EFOTT napi jegy és egy 10 ezer forint értékű könyvutalvány.

2. helyezettek: EFOTT napijegy és egy 5 ezer forint értékű könyvutalvány.

3. helyezettek: 5 ezer forint értékű könyvutalvány.

Amennyiben az EFOTT fesztivál ebben az évben nem kerül megrendezésre: a nyerteseknek egy tanéven keresztül ingyenes a belépés az egyetemi HÖK rendezvényekre, kísérővel.